**भारत सरकार**

**रक्षा मंत्रालय  
रक्षा विभाग**

**राज्य सभा**

**अतारांकित प्रश्न संख्या 1457**

**01.01. 2018 को उत्तर के लिए**

**रक्षा बलों का विभाजन**

**1457. श्री ए. विजयकुमार:**

क्या रक्षा मंत्री यह बताने की कृपा करेंगे कि :

(क) क्या सरकार के पास रक्षा बलों का और विभाजन किये जाने का कोई प्रस्ताव है क्योंकि यह एक ऐसी आधुनिक प्रणाली है जो विश्व में व्याप्त है;

(ख) यदि हां, तो तत्संबंधी ब्यौरा क्या है;

(ग) क्या चीन के रक्षा बलों पर कोई अध्ययन किया गया है, जिनके पास पांच डिवीजन हैं, और

(घ) यदि हां, तो तत्संबंधी ब्यौरा क्या है ?

**उत्तर  
रक्षा मंत्रालय में राज्य मंत्री (डॉ. सुभाष भामरे)**

(क) और (ख): रक्षा बलों को विभाजित करने का कोई प्रस्ताव नहीं है।

(ग) और (घ ): सरकार ने ऐसी रिपोर्टें देखी है कि चीन ने अपनी सेना की पुनर्संरचना की है, जिसमें अन्य बातों के साथ-साथ 'पीपुल्स लिबरेशन आर्मी' (पीएलए) का पूर्व के सात सैन्य क्षेत्रों के स्थान पर पांच संयुक्त थ्रेटर कमानों में पुनर्गठन शामिल है।

\*\*\*